VLÁDA SLOVENSKEJ REPUBLIKY

NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu stratégie ďalšieho členstva Slovenskej republiky v Medzinárodnej investičnej banke a Medzinárodnej banke hospodárskej spolupráce

Číslo materiálu:		
Predkladateľ:	podpredseda vlády a minister financií, podpredseda vlády a minister zahraničných vecí a európskych záležitostí

Vláda SR

A. 	s ú h l a s í

A.1.	s Návrhom stratégie ďalšieho členstva Slovenskej republiky v Medzinárodnej investičnej banke a Medzinárodnej banke hospodárskej spolupráce (ďalej len „MBHS“);

A.2.	s návrhom na uzavretie Dohody medzi Slovenskou republikou a Medzinárodnou investičnou bankou o zriadení kancelárie Medzinárodnej investičnej banky v Slovenskej republike (ďalej len „Dohoda“);

A.3.	s predbežným vykonávaním Dohody;

A.4.	s tým, že jej Dohoda nebude po podpise znovu predložená;

B. 	s p l n o m o c ň u j e

podpredsedu vlády a ministra financií a ako alternáta štátneho tajomníka Ministerstva financií SR

B.1.	rokovať s ostatnými členskými krajinami MBHS o ukončení činnosti MBHS a v Rade MBHS podporovať kroky smerujúce k ukončeniu jej činnosti s následnou likvidáciou banky;

C. 	o d p o r ú č a

prezidentovi SR

C.1. 	splnomocniť podpredsedu vlády a ministra financií SR a ako alternáta štátneho tajomníka Ministerstva financií SR na podpis Dohody s výhradou ratifikácie;

C.2.	vysloviť súhlas s predbežným vykonávaním Dohody;

C.3.	ratifikovať podpísanú Dohodu po vyslovení súhlasu Národnou radou SR;

	Národnej rade SR

C.4.	vysloviť súhlas s Dohodou a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi;

D. 	p o v e r u j e

predsedu vlády

D.1.	predložiť Dohodu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi;

podpredsedu vlády a ministra financií

D.2.	odôvodniť návrh na vyslovenie súhlasu s Dohodou v Národnej rade SR;

E.	u k l a d á

	podpredsedovi vlády a ministrovi financií

	E.1.	požiadať podpredsedu vlády a ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohody;
		(Kontrolný termín: 30. 6. 2015)

	E.2. 	požiadať podpredsedu vlády a ministra zahraničných vecí a európskych záležitostí zabezpečiť uverejnenie Dohody v Zbierke zákonov SR najneskôr v deň nadobudnutia jej platnosti;
		(Kontrolný termín: 30. 6. 2015)

Vykonajú:	predseda vlády SR
podpredseda vlády a minister financií SR
		podpredseda vlády a minister zahraničných vecí a európskych záležitostí SR

Na vedomie:	prezident SR
predseda Národnej rady Slovenskej republiky